**Tájékoztatás a településképi arculati kézikönyv elfogadásáról és településképi rendelet megalkotásáról**

**TÁJÉKOZTATÁS**   
**településképi arculati kézikönyv elfogadásáról és településképi rendelet megalkotásáról**

Nyársapát Önkormányzat Képviselő-testülete az 55/2017. (XII. 28.) Öh. számú határozatával elfogadta Nyársapát Község Településképi Arculati Kézikönyvét és megalkotta a településkép védelméről szóló 11/2017. (XII. 29.) önkormányzati rendeletét.

A **településképi rendelet** a településkép védelmét a településképi követelmények meghatározásával, településképi önkormányzati támogatási és ösztönző rendszer alkalmazásával, és önkormányzati településkép-érvényesítési eszközök szabályozásával biztosítja.

A településkép védelméről szóló 11/2017. (XII. 29.) önkormányzati rendelet az építési tevékenységgel érintett építmények településképhez való illeszkedését biztosító anyaghasználatára, tömegformálására, homlokzati kialakítására és a zöldfelületek kialakításának módjára, a településképi szempontból meghatározó területekre, a helyi építészeti örökség egyedi és területi védelmére, védetté nyilvánítására és a védettség megszüntetésére, a reklámok, reklámberendezések, cégérek és egyéb műszaki berendezések elhelyezésére és alkalmazására, illetve tilalmára vonatkozó településképi követelményeket állapít meg. A rendelet tartalmazza továbbá az önkormányzati településkép-érvényesítési eszközök (településkép-védelmi tájékoztatás és szakmai konzultáció, településképi véleményezési eljárás, településképi bejelentési eljárás, településképi kötelezés) szabályait is.

A településképi rendelet szakmai megalapozása érdekében **településképi arculati kézikönyv** készült. A kézikönyv a településképi jellemzők bemutatásának és minőségi formálásának eszköze. A kézikönyv feltárja és ismerteti a település arculati jellemzőit és értékeit, és ennek figyelembevételével szöveges és képi megjelenítés formájában javaslatot tesz a településképhez illeszkedő építészeti elemek alkalmazására.

A településképi arculati kézikönyv és a településképi rendelet megtekinthető a www.nyarsapat.hu honlapon, továbbá ügyfélfogadási időben az Önkormányzati Hivatalban. ( 5.sz. iroda )

Kis Miklós  
polgármester

A településképi rendeletet és az arculati kézikönyvet Ön is véleményezheti. E-mail cím: [**pdcsilla@nyarsapathivatal.t-online.hu**](mailto:pdcsilla@nyarsapathivatal.t-online.hu)

**Letölthető dokumentumok:**

* [**Településképi rendelet**](https://www.zuglo.hu/wp-content/uploads/2017/10/tkr_38.2017.pdf)
* [**Településképi arculati kézikönyv**](https://www.zuglo.hu/wp-content/uploads/2017/10/tak_347.2017_opt.pdf)